Sergei Rozanov

Sergei Grigorjevitš Rozanov (, 29. syyskuuta 1894 Moskova – 9. tammikuuta 1957 Moskova) oli venäläinen teatteriohjaaja ja lastenkirjailija.

Sergei Rozanov syntyi asianajajan perheeseen. Hän kävi yksityislyseon ja opiskeli lääketiedettä Moskovan yliopistossa. Rozanov osallistui ensimmäiseen maailmansotaan ja liittyi vapaaehtoisena puna-armeijaan. Hän työskenteli opettajana sekä ohjasi ja kirjoitti lastennäytelmiä. Vuosina 1928–1931 hän toimi Valko-Venäjän toisen valtionteatterin taiteellisena johtajana ja vuosina 1933–1937 Moskovan nukketeatterin pääohjaajana.

Rozanov kirjoitti myös lastenkirjoja. Hänen teoksistaan tunnetuin on vuonna 1928 ensimmäisen kerran ilmestynyt Vesan seikkailut (Prikljutšenija Travki). Se on runollinen ja jännittävä kertomus suureen maailmaan ensi kertaa tutustuvasta pikkupojasta.

Suomennettu teos
 Vesan seikkailut (Prikljutšenija Travki). Petroskoi: Kirja, 1934.

Lähteet

Neuvostoliittolaiset kirjailijat
Neuvostoliittolaiset teatteriohjaajat
Venäläiset lasten- ja nuortenkirjailijat
Venäläiset teatteriohjaajat
Vuonna 1894 syntyneet
Vuonna 1957 kuolleet